Svirnai II

Svirnai II – kaimas Anykščių rajono savivaldybėje, 8 km į pietus nuo Kavarsko, prie kelio . Svirnų seniūnaitijos centras. Veikia biblioteka (Anykščių L. ir S. Didžiulių viešosios bibliotekos padalinys). Gretimame Riklikų kaime yra Riklikų šaltinis, už 2 km į pietus stūkso Svirnų piliakalnis. Prie kaimo stovi Šv. Izidoriaus stogastulpis (pastatytas 2012 m.)

 Istorija 

Kaimas įsikūrė buvusio Paršelio dvaro vietoje, todėl dažnai buvo vadinamas „Paršelyne“. 1928 m. dvaras padalintas. 1926–2009 m. veikė Svirnų pradinė mokykla (2003–2009 m. kaip Kavarsko mokyklos pradinio ugdymo skyrius).

1948–1989 m. Žemieji Svirnai buvo Staškūniškio tarybinio ūkio centrinė gyvenvietė.

2002 m. vasario 11 d. Žemieji Svirnai pervadinti Svirnais II.Vyriausybės nutarimas „Dėl gyvenamųjų vietovių pavadinimų pakeitimo“

 Gyventojai 

 Žymūs žmonės 
 Aleksandras Kernagis (1911–1980), aktorius, režisierius;
 Vidas Misiūnas (1962–), pedagogas edukologas.

 Šaltiniai 

 Nuorodos 


Kategorija:Anykščių rajono savivaldybės gyvenvietės